CELEX: C2007/297/48
Language: el
Date: 2007-12-08 00:00:00
Title: Υπόθεση C-458/07: Προσφυγή που ασκήθηκε στις 10 Οκτωβρίου 2007 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/30
            
         Προσφυγή που ασκήθηκε στις 10 Οκτωβρίου 2007 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας
   (Υπόθεση C-458/07)
   (2007/C 297/48)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: P. Andrade και G. Braun)
   
      Καθής: Πορτογαλική Δημοκρατία
   Αιτήματα
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία, μη εξασφαλίζοντας στην πράξη τη διάθεση τουλάχιστον ενός πλήρους καταλόγου συνδρομητών και τουλάχιστον μιας πλήρους τηλεφωνικής υπηρεσίας πληροφοριών καταλόγου για όλους τους τελικούς χρήστες, όπως ορίζουν τα άρθρα 5, παράγραφοι 1 και 2, και 25, παράγραφοι 1 και 3, της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (1), παραβαίνει τις υποχρεώσεις που υπέχει από την οδηγία αυτή·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Στην Πορτογαλία, οι συνδρομητές της Vodafone που έχουν ζητήσει να καταχωρισθεί το όνομά τους στον κατάλογο καθολικής υπηρεσίας εξακολουθούν να μη περιλαμβάνονται σ' αυτόν.
   Ο εξουσιοδοτηθείς πράκτορας, ANACOM, εξακολουθεί να μη λαμβάνει απόφαση σχετικά με την τεχνική μορφή και τους όρους παροχής των σχετικών πληροφοριών. Για την παρούσα νομική κατάσταση ευθύνεται το Πορτογαλικό Δημόσιο.
   
      (1)  ΕΕ L 108, σ. 51.